Համամիտ եմ, որ Հայաստանում ԵՄ-ն բավարար չափով տեսանելի չէ: Ինձ համար դա առաջնահերթ խնդիրներից է: Ես սկսել եմ այնտեղից, որ, ինչպես տեսնում եք, ինքս անձնապես հասանելի եմ հայաստանյան լրատվադաշտի հետ շփումների համար, եւ սա մաս է կազմում Հայաստանի քաղաքացիներին ավելի տեսանելի ու հասկանալի դառնալու ընդհանուր ջանքերին: Մենք նաեւ աշխատանքներ ենք տանում Հայաստանի կառավարության հետ, քանի որ ԵՄ աջակցության մեծ մասն տրամադրվում է հենց Հայաստանի բյուջեին ցուցաբերվող օժանդակության, հատկացումների տեսքով: